《拟古七十首 其四十九 何水部逊示寮》
明代·王世贞

泬寥澄丁夜，黯■流泓碧。晓月媚独征，清霜凌行色。

稍稍曙吐帆，微微风饱席。林辉惊栖乱，波响跳鳞激。

喟然川上逝，念此山中客。晨凉在衾裯，昼事馀巾帻。

饮食不为人，游梦从所适。抚已能无愧，达生遘隐迹。

年事离余往，简书代相迫。寄声夔龙偶，终蹈巢由则。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。